ཡོན་ཁེ་རུན་གྱིས་གཏམ་བཤད་དུ་ནུབ་རྒྱུད་ས་ཁུལ་སྐོར་གྱི་སྲིད་བྱུས་མང་ཙམ་ཐོན་ཡོད།ཁོས་ཤར་ནུབ་ས་ཁུལ་གཉིས་ཀྱིས་ཁ་མཐུན་རོགས་སྐྱོར་ལམ་ལུགས་འཐུས་ཚང་དུ་བཏང་ནས་དབུས་ཁུལ་དང་ནུབ་རྒྱུད་ཀྱི་བྱིས་པ་སྔར་བས་མང་པོ་ཤར་རྒྱུད་དང་གྲོང་ཁྱེར་དུ་ཆེད་ལས་སློབ་གསོ་མྱོང་དུ་བཅུག་ནས་ཁོ་ཚོའི་ལས་ཞུགས་དང་ལས་རིགས་གསར་གཏོད་ནུས་པ་མཐོར་འདེགས་གཏོང་དགོས་པ་དང་།མུ་མཐུད་དུ་དབུས་ཁུལ་དང་ནུབ་རྒྱུད་ཀྱི་མཐོ་རིམ་སློབ་གསོ་དར་སྤེལ་འཆར་གཞིར་སྐུལ་འདེད་བྱེད་པ།དབུས་ཁུལ་དང་ནུབ་རྒྱུད་ས་ཆའི་སློབ་ཆེན་གྱི་རྨང་གཞིའི་ནུས་ཤུགས་འཛུགས་བསྐྲུན་ལས་གཞི་དང་དབུས་ཁུལ་དང་ནུབ་རྒྱུད་ས་ཆའི་མཐོ་རིམ་སློབ་ཆེན་གྱི་ཕྱོགས་བསྡུས་སྟོབས་ཤུགས་མཐོར་འདེགས་ལས་གཞིར་སྐུལ་འདེད་བྱེད་པ།དབུས་ཁུལ་དང་ནུབ་རྒྱུད་ས་ཁུལ་དུ་ཐུན་མིན་ཁྱད་ཆོས་ལྡན་ཞིང་ཆུ་ཚད་མཐོ་བའི་མཐོ་རིམ་སློབ་གྲྭ་སྐོར་ཞིག་འཛུགས་བསྐྲུན་བྱེད་པ་དང་ཆབས་ཅིགསློབ་ཚན་འཛུགས་བསྐྲུན་ལ་ཤུགས་སྣོན་བྱས་ནས་དེང་རབས་སློབ་གསོའི་ལག་རྩལ་དང་སློབ་གསོའི་ཐབས་ལམ་བཀོལ་སྤྱོད་གང་ལེགས་བཏང་ཐོག་དབུས་ཁུལ་དང་ནུབ་རྒྱུད་ས་ཁུལ་གྱི་འཇོན་མི་སྐྱེད་བསྲིངས་ཆུ་ཚད་མཐོར་འདེགས་གཏོང་དགོས་ཞེས་བསྟན།